Kun pääsemme tänne asti,
jatkamme West Side Highwaylle asti.
Valitse siellä -
vasemman puoleinen kaista aivan keskikaistan vierestä.
Onnistuu. -Suunta etelään.
He odottavat teitä siellä.
He ovat tulossa.
Olet myöhässä.
Valitettavasti.
Kiitos.
No niin. Hei!
Miten menee? -Hyvin. Hyvää huomenta.
Kiirettä pitää. -Niin pitää.
Onkohan matka pitkä?
Ehkä…
En tiedä, koska menemme kiertotietä.
Brad, onko meillä pitkä matka?
Tarkistin, että noin 20 minuuttia. -Selvä.
Voimme tarkistaa sen vielä.
Taas sama paparazzi skootterilla? -Kyllä.
Todellako? Sama kaveri? -Sama kaveri.
Näin hänet menemässä puistoon tänään.
Tuleeko hän perässämme?
Kyllä. Äsken hän oli edellä.
Monet ajattelevat, että meillä on ongelmia paparazzien kanssa.
Rakennuksen kellarissa oli kuvaajia.
He kuvasivat meitä kävelemässä.
Nähdäkseen minne menemme.
Äidin vielä eläessä ahdistelu oli fyysistä.
Kamerat työnnettiin päin kasvoja, ja meitä jahdattiin.
Vieläkö meitä seurataan?
Se paparazzi. Turvallisuus on tärkeintä.
Pahimmillaan liikumme autotallista toiseen.
Ei se ole maailmanloppu.
Paparazzi ahdistelevat ihmisiä vieläkin.
Ahdistelu on siirtynyt vain enemmän nettiin.
Ensin tulee juttu ja valokuva,
sitten alkaa ahdistelu sosiaalisessa mediassa.
MEGHAN MARKLE JULISTAA SODAN KUNINGATARTA VASTAAN
On rankkaa nähdä jo toista kertaa,
kuinka elämäni nainen joutuu käymään läpi tämän hulluuden.
MORAALITON. VIHAAMME SINUA!
HUORA!
OIKEA TITTELI ON NARTTU
Kuin petoeläimet jahtaamassa saalista.
Olemme ystävien luona kymmenessä minuutissa.
Niin.
HARRY JA MEGHAN
Voisitko nojata eteenpäin hetken aikaa.
Voisitko ensin esitellä itsesi?
Toki. Minun nimeni on Doria. Olen Meghanin äiti.
Viimeiset viisi vuotta ovat olleet haastavia.
Kyllä.
Miltä tuntuu puhua aiheesta?
Olen erittäin valmis kertomaan oman näkemykseni.
Siitä, miten olen kokenut asiat hänen äitinään.
Muistatko, milloin Meghan kertoi sinulle seurustelevansa Harryn kanssa?
Muistan. Me olimme puhelimessa ja hän sanoi:
"Äiti, menen ulos prinssi Harryn kanssa."
Minäkin aloin kuiskailla.
"Herranjumala."
Hän sanoi, etten saa kertoa kenellekään. Sellaista se oli alusta asti.
"Kukaan ei saa tietää."
Muistan ensitapaamiseni Harryn kanssa.
Hän oli 185-senttinen, komea, punatukkainen mies.
Erittäin hyvin käyttäytyvä. Hän oli todella mukava.
He näyttivät onnellisilta yhdessä.
Hän oli se oikea.
Kun heidän seurustelunsa paljastui,
se vaikutti uutuudenviehätykseltä.
Nyt se on virallista.
HARRYN SALAINEN ROMANSSI
Amerikkalainen näyttelijä Meghan Markle on prinssi Harryn uusi tyttöystävä.
30. LOKAKUUTA 2016
Prinssi Harry on huhujen mukaan ihastunut.
Ihastuksen nimi on Meghan Markle.
Hänet tunnetaan tv-sarjasta Pukumiehet.
Tämä älykäs kaunotar on vallannut Harryn sydämen.
Näyttelijätär Meghan Markle on vienyt kuninkaallisen pahan pojan sydämen.
Olen niin innoissani.
Heti uutisen ilmestyttyä tunsimme valtavaa helpotusta.
ONKO HÄN HARRYN UUSI TYTTÖYSTÄVÄ?
He, joille en ollut kertonut seurustelevani H:n kanssa,
viestittelivät ja kysyivät, onko se totta.
Ihmiset olivat ihastuksissaan.
HARRYN UUSI RAKKAUS?
Nähdessäni uutisotsikot olin onnellinen heidän puolestaan.
Se oli kuin suoraan sadusta.
Siskoni soitti minulle ja kysyi, tiedänkö kenen kanssa Meghan seurustelee.
"Luulen, että prinssi Harryn kanssa."
Huusin: "Mitä?"
Puhelimeni meni aivan sekaisin.
Ihmettelin, mitä tapahtuu.
Se oli kuin hyökyaalto.
Tämä nuori nainen on myös hyväntekijä.
Hän kuuluu YK:hon.
Hän harrastaa hyväntekeväisyyttä,
mikä ehkä alun perin yhdisti hänet ja Harryn.
Muistan meidän keskustelleen, että mitä jos -
jollakulla olisi jo oma identiteettinsä ja hieman menestystä.
Joku, joka olisi jo löytänyt paikkansa.
Jos on jokin ongelma,
johon meillä on jo keinot puuttua,
jolle voimme tehdä jotakin,
uskon täysin siihen, että velvollisuutemme on toimia.
Kaikki katseet kohdistuvat liittoon, joka ulottui valtameren yli.
Brittiprinssi ja hänen amerikkalainen sydänkäpynsä.
Se oli kiivasta menoa.
Olimme pelänneet etukäteen kaikenlaista.
Tuntui siltä, että pelkomme eivät toteudu.
Muutos kävi hyvin nopeasti.
Muistan kerran, kun astuin ulos kukkakaupasta.
Keskellä katua seisoi -
ehkä kymmenkunta paparazzia.
He estivät pääsyn autolle -
ja kyselivät, mitä kuuluu, Meghan.
Vastasin, kiitos hyvää, pukeutukaa lämpimästi.
Harry sanoi minulle seuraavana päivänä, että en saa puhua kuvaajille.
Sanoin, että yritin vain olla ystävällinen.
Olen kokematon.
Hän sanoi, että brittimedian mukaan rakastan huomiota.
Jos hymyilet, rakastat huomiota.
MEGHAN MARKLE HYMYILI LEVEÄSTI
Muistan sanoneeni hänelle, että julkisuus -
ei tulisi olemaan helppoa.
Brittimedia tunnetaan siitä, että he tekevät mitä vain -
saadakseen jutun.
He kaivelevat roskasäiliöitä ja yrittävät murtautua tileille.
He tekevät mitä vain saadakseen jutun, jolla he tekevät rahaa.
Muistan, että hän oli järkyttynyt.
Tekevätkö he oikeasti sellaista, hän mietti.
Vastasin, että he ansaitsevat sillä miljoonia.
Tuntui siltä kuin koko brittimedia olisi saapunut Torontoon.
Kotitaloani piiritettiin.
Miehet istuivat autoissa kotini edessä.
He odottivat, että tekisin jotain.
Sain kuulla kaikesta tuhansien kilometrien päästä.
Yritin tehdä jotain asialle, mutta koin oloni avuttomaksi.
Naapurini sanoivat, että he koputtelivat oville ja etsivät minua.
He maksoivat naapureilleni asentaakseen kameran kohti takapihaani.
Jouduin yhtäkkiä eristäytymään täysin.
Jouduin vetämään verhot ja kaihtimet kiinni.
Se oli pelottavaa.
Kasvoni olivat kaikkialla, ja elämälläni reposteltiin.
Iltapäivälehdet hallitsivat tilannetta.
MEGHANIN HURJA MENNEISYYS
Etäsuhteet vaativat joka tapauksessa vaivannäköä.
Kaikki tämä siihen päälle?
Kaiken lisäksi olimme vasta tutustumisvaiheessa.
Kuulin ja luin asioita,
joista minun oli pakko kysyä häneltä.
Se oli hyvin vaikeaa.
Se todella nopeuttaa toiseen tutustumista -
ja suhteen syvenemistä.
Puhetta riittää, sillä kaikki haluavat kuulla lisää hänestä -
ja kuulla, mitä ihmiset sanovat.
Mitä tästä salaperäisestä naisesta tiedetään, Paula?
MIRACLE MILE, LOS ANGELES TAMMIKUU 2022
Kaunista aluetta.
Muistan, kun tulit kerran kotiin kirkon nuortenillasta-
ja sanoit, että asumme autotallissa.
Vastasin, että "se on ihan hyvä koti".
Tuo oli meidän pihatiemme.
Se on suojaisa.
Järjestimme juhlia siellä.
Muistan, miten kärräsin vaunuilla -
pihatietä tännepäin ja toista reunaa pitkin takaisin.
Vartuin Los Angelesissa.
Muistan, miten äiti kertoi meidän ruokakauppakäynneistämme.
Naiset kyselivät kenen vauva minä olen.
Hän vastasi: "Minun vauvani."
Sinä olet varmasti lastenhoitaja. Missä äiti on?
Minä olin vaaleaihoinen ja äitini paljon tummempi.
Vanhempani asuivat Valleyssä kunnes täytin kaksi vuotta.
Kun vanhempieni suhde päättyi, muutimme 40 minuutin ajomatkan päähän.
Siihen aikaan alueella asui pääasiassa mustia ihmisiä.
Meghanin isoäiti asui lähellä.
Siskoni asui lähellä.
Ja tyttöystäväni asuivat lähellä.
Ympärilläni oli hyvä turvaverkko naisista,
jotka auttoivat kasvattamaan Meghanin.
Hänen kanssaan oli kaikkien helppo tulla toimeen ja hänellä oli ystäviä.
Hän oli hyvin empaattinen lapsi.
Hyvin kypsä.
Kysyin aikanaan Megiltä, olenko hänestä kuin äiti.
Hän vastasi, että olen kuin huolehtivainen isosisko.
En ikinä unohda sitä.
UTELIAISUUS, PELOTTOMUUS OPPIMINEN, INSPIROITUMINEN
Neiti Debby.
Voi luoja. -Suuri herttuattaremme.
Miten voit?
Oikein hyvin.
Ihana nähdä sinua.
Mukava nähdä sinut.
Rakastan sinua.
Hyvänen aika. Uskomatonta.
Oli niin hyvä ratkaisu laittaa Meg tähän kouluun.
Menimme käymään Punaiseen kouluun niin kuin sitä kutsuimme -
Kävin koulua yksitoistavuotiaaksi.
Oli hienoa palata sinne.
Haluan näyttää sinulle, mitä kirjoitit minulle.
Herranjumala. Näytä.
Käsialasi oli erinomainen.
Lue tuosta. Kiinnitä huomiota jälkikirjoitukseen.
"Rakas neiti Debby. Olet auttanut minua niin paljon kaksivuotiaasta asti."
"Tiesin aina, että sinuun voi luottaa rehtorina ja ystävänä."
"En voi kiittää tarpeeksi. Vaikka kävin tätä koulua kymmenen vuotta -
olisin voinut jatkaa vielä kymmenen vuotta."
"Koululla on aina paikka sydämessäni. Rakkaudella, Meghan."
"PS. Kun olen rikas ja kuuluisa, ja kerron tarinani,
kerron teistä ja koulusta, ja teistä tulee kuuluisia kaikkialla maailmassa."
Siitä tulee totta.
Niin sanoi 11-vuotias.
Hurjaa.
Olin nuoruudessani hikari.
Se on tärkeä osa minua, ja sitä ihmiset eivät tiedä.
En ollut se nätti tyttö.
Identiteettini perustui siihen, että olin älykkö.
On tiettyjä tärkeitä hetkiä, ja esimerkiksi minun näkemyksestäni -
tämä mainos muutettiin. Minusta se oli seksistinen.
Naiset taistelevat likaisia kattiloita vastaan Ivory Clearin avulla.
Olin yksitoista.
Hyvä herra, viime viikolla katsoimme koulussa yhteiskuntaopin tunnilla uutisia.
Kanavaa vaihdettaessa -
näimme mainoksen uudesta Ivory Clear -astianpesuaineesta.
Mainoksessa sanottiin, että naiset taistelevat likaa vastaan,
mikä tarkoittaa, että vain naiset tiskaavat.
Kun näimme mainoksen, luokkani pojat väittivät,
että naiset kuuluvat keittiöön.
Mietin, voisitteko sanoa mainoksessa "ihmiset taistelevat".
Hanskat pois käsistä.
Ihmiset taistelevat likaisia kattiloita vastaan Ivory Clearin avulla.
Muutin sen mainoksen kirjoittamalla kirjeen omin käsin.
Se oli iso juttu, koska olin siirtymässä yläkouluun.
Olin pieni aktivisti.
5. HUHTIKUUTA 1993
Tutustuin Meghaniin, kun olin 7. luokalla.
Tutustuimme uusiin luokkiin.
Hän piti ovia auki ja tanssi samalla.
22. TOUKOKUUTA 1993
Meistä tuli pian ystävät. Meillä oli samoja harrastuksia -
ja vietimme paljon aikaa vapaaehtoisina eri tehtävissä.
Kun hain oppilaskuntaan, Meghan hoiti kampanjointini.
Hän otti sen hyvin tosissaan.
Koulun jälkeen tapasin isääni, joka oli valaistusvastaava.
Joskus pääsin TV-sarjan Pulmuset kuvauksiin.
Rakastin kuvauksia.
Rakastin työryhmän yhteishenkeä.
Tom teki paljon koulun hyväksi.
Hän huolehti valaistuksesta, ja otti Meghanin mukaan esityksiin.
Etkä voi. -Voinpas.
Etkä voi, senkin valehtelija.
En valehtele.
Meghan rakasti teatteria.
Kävin kaikissa hänen esityksissään.
Hän suhtautui esityksiin intohimoisesti.
Hän oli päättänyt menestyä.
En osannut auttaa läksyjen kanssa. Hän oli fiksumpi.
Hän sai kymppejä ja oli kurinalainen.
Kuvailisin Megiä sanoilla vanha sielu.
Lupaamme omistautua parantamaan maailmaa. Kiitos.
MEGHAN, 13 VUOTTA
Lukion valmistujaiset pidettiin täällä Hollywood Bowlissa.
Satakolme tyttöä valkoisiin pukeutuneena lavalla.
Ei kaavuissa, vaan kauniissa mekoissa.
Kävin viimeisen kerran konsertissa tuolla äitini kanssa.
Olimme pysäköintialueella juuri lähdössä.
Äitini tööttäsi naiskuljettajalle, jolla kesti kauan lähteä liikkeelle.
Nainen kääntyi ja huusi n-sanaa äidilleni.
Muistan, miltä äitini kädet näyttivät auton ratissa.
Hän puristi rattia lujaa, rystyset valkoisina.
Loppumatkan olimme aivan hiljaa, emmekä koskaan puhuneet siitä.
En ollut koskaan ennen kuullut n-sanaa.
On vaikeaa kuulua vähemmistöön,
mutta tulla kohdelluksi kuin ei kuuluisi vähemmistöön.
Nykyään taustani tiedetään hyvin,
sillä rodusta tuli iso asia Isossa-Britanniassa.
Sitä ennen -
suurin osa ihmisistä ei kohdellut minua kuin mustaa naista.
Siksi minun ei ole tarvinnut puhua aiheesta aiemmin.
Meghanin äitinä -
ja jälkiviisaana, haluaisin palata ajassa taaksepäin.
Kävisin keskustelun siitä,
miten maailma näkee Meghanin.
Voisitko kuvitella? Ole sinä Harry, ja minä kuningatar.
Isoäiti, tapasin ihanan naisen. -Niin.
Hän on puoliksi musta.
Sanoin Meghanille hyvin selvästi, että tässä on kyse rodusta.
Meghan sanoi, ettei hän halua ajatella sellaista.
Sanoin, että halusit tai et, se tulee nousemaan esiin.
Siihen aikaan en ajatellut, että rodulla olisi merkitystä asiassa.
En oikeasti ajatellut koko asiaa.
Ensimmäisellä viikolla siitä tuli yleinen puheenaihe.
Ensimmäiseksi sanottiin, että Harryn tyttö on lähes suoraan Comptonista.
Ajattelin: "Mitä?"
Ensinnäkin en ole Comptonista. En ole koskaan asunut siellä.
Se on vale. Miksi Comptonista piti alkaa vitsailla?
Minua ohjattiin palatsista olemaan hiljaa.
Älä kommentoi. Kaikki sanoivat: "Älä kommentoi."
Ihmisten pitäisi ymmärtää,
että silloin kun perhe vedetään mukaan,
kaikki se, mitä hän joutuu kestämään -
koskee myös hänen perhettään.
Se on kuin siirtymäriitti.
Jotkut perheeni jäsenet sanoivat, että heidänkin vaimonsa kävivät saman läpi.
Miksi minun tyttöystäväni saisi eri kohtelun?
Miksi hän olisi erityinen? Miksi juuri häntä pitäisi suojella?
Vastasin, että rotu-ulottuvuus muuttaa tilannetta.
RYHTYNYT GANGSTERIKSI
HARRYN RAKAS MEGHAN TULEE KARUSTA -
LÄHIÖSTÄ, JOKA ON KUULUISA JENGEISTÄ
HARRYN TYTTÖYSTÄVÄN SUVUSSA ON -
RÄÄTÄLI, OPETTAJA JA SIIVOOJA
HARRYN TYTTÖYSTÄVÄ ON CRENSHAW'STA
CRENSHAW'SSA 45 RIKOSTA VIIKOSSA
ÄITI ASUU HUONOLLA ALUEELLA
He ottivat kuvia slummeista -
ja väittivät, että asuin siellä ja Meghan olisi sieltä kotoisin.
SIIVOOJIEN PYSÄKÖINTI
Se oli kamalaa.
Pidin linjan, enkä kommentoinut.
Kahdeksan päivää suhteen paljastumisen jälkeen annoin lausunnon.
Nostin esiin juttujen ja otsikoiden rasistisen vivahteen,
johon brittimedia syyllistyi.
Puhuin myös suorasta rasismista, jota artikkelien jälkeen ilmeni somessa.
VIESTINTÄVASTAAVAN LAUSUNTO
Kensingtonin palatsi julkaisi lausunnon -
Meghan Marklen kokemasta häirinnästä.
Harry kertoo Meghanin kärsineen rasistissävyisestä häirinnästä.
Prinssi Harry on huolissaan neiti Marklen turvallisuudesta ja pettynyt siihen,
ettei ole pystynyt suojelemaan häntä.
Tämä ei ole peliä. Kyse on hänen elämästään.
Se on selkeä pyyntö brittimedialle. "Tehkää tilaa."
Hän prinsessa suoraan Comptonista.
Se oli karkeaa, muttei kuitenkaan yllättävää.
Iltapäivälehdillä on hyvin erityinen rooli brittien elämässä.
Toisaalta ne ovat hyvin sensaationhakuisia,
ja rakastavat juoruja.
Ne eivät kuitenkaan ole pelkkää viihdettä.
Otsikot ovat pitkään tuoneet esille kansalaisten mielipiteitä.
Otsikoilla voidaan horjuttaa hallitusta.
Iltapäivälehdet ovat suosittuja vaalien aikaan.
Brittien iltapäivälehtien otsikot ovat paitsi julkaisuja -
myös osoitus brittien myrkyllisestä ajatusmaailmasta.
On tunnistettava, että iltapäivälehdet kuuluvat valkoisille.
Iso-Britannian asukasluvusta 3,5 % on mustia.
Toimittajista 0,2 % on mustia.
HARRY, ÄITINI EI PIDÄ TYTÖSTÄSI
Uutisotsikoita keksivät ihmiset -
työskentelevät lähes täysin valkoisessa uutistoimituksessa.
He saavat päättää, onko jokin sanamuoto ylittänyt rasismin rajan.
Kuka tahansa julkisuuteen noussut henkilö,
etenkin musta nainen,
on heille vapaata riistaa.
Siinä oli koko listamme.
Antakaa, kun minä.
HELMIKUU 2022
Teitä pyydetään paikalle parin minuutin päästä.
Olen tullut pitkän matkan Punaisesta koulusta tänne.
Onko se tiukka?
Jännittääkö sinua? -Kyllä.
Otat vain rennosti.
Kukaan ei kerro, mitä on olla puoliksi musta.
Iso osa identiteetistäni -
muodostui miettiessä sitä mihin minä sovin.
Joku ajattelee, että en ole tarpeeksi valkoinen tai tarpeeksi musta.
Minä en näe maailmaa sillä tavalla.
Hauska tutustua. -Samoin. Äitini on täällä tänään.
Äiti. Meghan Marklenkin äiti on täällä. -Mitä?
Hei. Anthony. Hauska tutustua.
Kukaan ei näe maailmaa sellaisena kuin se on, vaan sellaisena kuin itse on.
Tavatessani Meghanin olin matkustanut puolessa kansainyhteisön maista.
Olin tavannut ihmisiä eri puolilta maailmaa.
Luulin, että olin oppinut jotain.
Luulin, että olin tiedostava ja tunsin erilaisia elämäntapoja.
Olettamuksista vapaa. Kaikkea sitä.
Nyt minulla on kunnia ojentaa -
NAACP Puheenjohtajan palkinto -
prinssi Harrylle ja Meghanille, Sussexin herttualle ja herttuattarelle.
PUHEENJOHTAJAN PALKINTO
Mutta kuullessani hänen puhuvan ja nähtyäni keskustelut, joita hän kävi,
tajusin kävelleeni siunatun tietämättömänä elämäni läpi.
Voidaan sanoa, että tulen hyvin erilaisista taustoista kun upea vaimoni.
Elämämme ovat yhdistyneet hyvästä syystä.
Meillä on yhteinen elämäntehtävä.
Koemme velvollisuudeksemme oikaista vääryyksiä.
Uskomme, että etenkin heitä, joita ei huomata,
kannattaa kuunnella eniten.
Olen erittäin ylpeä siitä, että teemme työtämme yhdessä.
Muutimme Kalifornian kotiosavaltiooni pian George Floydin murhan jälkeen.
Mustille amerikkalaisille se oli yhdeksän minuuttia, 29 sekuntia liikaa.
Se sai vuosisatoja vanhat, parantumattomat haavat vuotamaan.
Poikani ja tyttäreni, lapseni,
ovat kahta rotua, ja olen siitä ylpeä.
Kun lapseni kasvavat ja kysyvät minulta,
mitä sinä silloin teit?
Haluan pystyä vastaamaan heille.
Hei ja hoi, olemme matkalla töihin
Minusta se on jokaisen ihmisen velvollisuus.
Sen, joka tekee lapsia tähän maailmaan,
pitää sitoutua tekemään maailmasta parempi paikka heille.
Onko äiti myöhässä?
Emme näe kolibreja enää toiste näin läheltä.
Miksi? -Katso.
Koska ne pelkäävät ihmisiä.
Katso niitä.
Archie!
Minun jalkani ovat likaiset, äiti.
Koska olin sinun kanssasi.
Eikä.
Jalat ovat likaiset.
Kulta, jalkasi ovat likaiset.
Isä tarkkailee lintuja, joten tämä on hänelle tärkeä hetki.
Meille kummallekin on myös tärkeää,
ettemme tee samoja virheitä kuin omat vanhempamme.
Kuka siellä?
Tuhatjalkainen.
Oma lapsuus vaikuttaa aina siihen, millainen ihminen on aikuisena.
Etenkin vanhempien avioerolla on suuret vaikutukset.
Uskon, että useimmille erolapsille -
on yhteistä se, että taustoista riippumatta -
heitä on viety paikasta toiseen. Vanhemmat ovat voineet kilpailla lapsista.
Tai lapsi joutuu olemaan toisen luona pidempään.
Tai liian vähän toisessa paikassa. On eri vaihtoehtoja.
Vaikka vanhempieni välit olivat hyvät,
kokemukseni on vaikuttanut siihen, mikä minusta tuli, ja mitä haluan.
Muistan hassun asian lapsuudesta. Olin McHill and Heartissa -
ja yksi tehtävistä oli kirjoittaa runo omasta elämästä.
Muistan runon vielä tänä päivänäkin.
Kaksi taloa, kaksi kotia Kaksi keittiötä, kaksi puhelinta
Kaksi sohvaa, joilla lepään Kaikki paikkaa, jossa käyn
Liikun sinne, liikun tänne Maanantaista perjantaihin, kaikkialle
Älä käsitä väärin, kaikki on hyvin Mutta usein suru on syvin
Haluan elää ydinperheessä Saada iloisen isän ja äidin viereensä
Puuaidan ja pörröisen koiran Ritisevän takkatulen
Se on pelkkää unelmaa En voi itkeä tai huutaa
Istun kolmas kissani sylissä Jos minua olisi kaksi, olisi hyvä
Asuin viikot äitini kanssa, ja viikonloput isälläni.
Isäni asui yksin. Hänellä oli kaksi aikuista lasta.
He olivat muuttaneet pois.
Missä isä on?
Täytyy tarkentaa kauemmas.
Työnnä nappia taaksepäin.
Aivan. -Jos painat nappia.
Se menee eteenpäin.
Selvä. Näkeekö minut?
Nähdään myöhemmin. Heippa.
Olin isän tyttö.
Minun pitää painaa nappia.
Olimme paljon yhdessä.
Anna mennä.
Isän kuvat.
Tänään syömme kalaa, vai mitä?
Kalaa ruuaksi.
Se on tavoitteemme.
Muistan myös kokeneeni yksinäisyyttä lapsena.
29. TOUKOKUUTA 1993
Toivoin, että ympärilläni olisi ollut enemmän ihmisiä.
Päättäväinen. -Mitä?
Päättäväinen.
Hän eli täyttä elämää ennen Harryn tapaamista.
Hänellä oli oma ydinporukkansa.
Meg viihtyi ystävien kanssa ja oli sosiaalinen.
Hän asui Torontossa.
Hän oli hyvin avoin.
Asuin mukavalla asuinalueella. Minulla oli kaksi koiraa.
Se oli mahtavaa, rentoa elämää.
Kävin kävelyillä ja töissä.
Rakastin työtäni.
Sieltä he tulevat. Kamerat valmiiksi. Hiljaisuus.
Toronto on kaupungissa työskenteleville näyttelijöille turvallinen paikka.
Meg tunnistettiin ruokakaupassa.
Ihmiset saattoivat kysyä, esiintyykö hän Pukumiehissä.
Kadulla hän jaksoi aina -
olla fyysisestikin kosketuksissa fanien kanssa.
Hän oli valmis valokuvaan ja halaamaan fania.
Tietenkin. Mikä sinun nimesi on?
Hän eli hyvin vapaata elämää.
Hän elämänsä oli ihanaa -
ennen kuin kaikki mullistui.
Kommentoisitko.
Toki.
Kaikki muuttui äkkiä ikäväksi.
Kuninkaallisista ollaan niin kiinnostuneita -
ja mielipiteet heistä ovat vahvoja. En ole nähnyt ennen vastaavaa.
Paparazzit yrittivät saada kuvia hänestä.
Jotkut yrittivät selvittää kuvausten aikatauluja -
sarjamme kuvausassistenteilta -
saadakseen tietoonsa milloin Meghania kuvataan.
Kuvaajilla oli pitkät putket ja he piilottelivat kukkuloilla,
että näkisivät hänet hyvin.
Jotkut murtautuivat näyttelijöiden asuntovaunualueelle -
ja yrittivät saada kuvia hänestä -
poistumassa asuntovaunusta. Tilanne oli jo hieman pelottava hänestä.
Jouduimme aitaamaan asuntovaunut.
Tilanne alkoi olla todella hankala.
Hänen piti esiintyä tv-sarjassa -
eikä hän halunnut hankaloittaa työryhmän elämää.
Kukaan ei oikein tiennyt,
miten olisi pitänyt toimia.
Pelkäsin, että joku pääsisi asuntovaunuun odottamaan Meghania.
Sanoin poliisille,
että jos joku muu nainen Torontossa sanoisi,
että hänen talonsa ulkopuolella nukkuu kuusi miestä autossa,
ja he seuraavat häntä kaikkialle, ja häntä pelottaa,
ettekö kutsuisi sitä vainoamiseksi?
Poliisi vastasi kyllä, mutta he eivät voisi tehdä mitään,
koska seurustelen hänen kanssaan.
Eli minun pitäisi vain kestää sellaista.
Tappouhkauksen jälkeen -
tilanne muuttui, koska tarvitsin suojelua.
TV-yhtiö NBC palkkasi minut huolehtimaan Meghanin turvallisuudesta.
Tilanne median kanssa oli hurja.
Olen työskennellyt eturivin kuuluisuuksien kanssa,
ja hyvin menestyneiden perheiden kanssa.
Tämä oli ennennäkemättömän suurta.
Meg, tule.
Paparazzit tekevät sen mitä täytyy saadakseen kuvia.
Minun tehtäväni oli varmistaa, että he eivät tienneet, minne menimme,
ja milloin menisimme sinne.
Oma kuljettaja ajoi minut ja Meghanin kuvauksiin.
Kuljettaja oli koulutettu karistamaan seuraajia kannoilta.
Ajoimme kuvauksiin aina eri reittiä.
Tarkoituksena oli päästä eroon paparazzeista.
Kun palasimme kuvauksista asunnolle,
paikalla oli ihmisiä, jotka ilmoittivat radioon,
että olimme palanneet.
Jouduimme kävelemään kujien kautta -
ja tuomaan Meghanin takapihalle. Kurkistimme autotallin ovesta,
ettei kukaan olisi paikalla, ja livahdimme sisään.
Se oli pelottavaa.
Hänen ovellaan oli jatkuvasti joku. Tai joku yritti päästä taloon sisään -
tai joku kuljeskeli etsimässä häntä.
Kuvauksiin lähetetty posti tarkistettiin.
Joskus postin sisältö oli poikkeavaa.
Tarvittaessa lähetimme postin Harryn turvallisuusosastolle Britteihin.
He huolehtivat asiasta ja tarkistivat tilanteen.
Näiden tapahtumien jälkeen -
ystäväni ja läheiseni, jotka välittivät minusta, alkoivat kysellä -
onko hän kaiken tämän arvoinen?
Tiedämme, että olet onnellinen ja että rakastat häntä.
Mutta onko se kaiken tämän arvoista? Elämäsi on mennyt sekaisin.
HUHTIKUU 2017
Tuimme kaikin tavoin toisiamme.
M: TOISTAISEKSI VARMAA
TOUKOKUU 4-8 LONTOOSEEN VARATTU
Meidän oli pidettävä yhteyttä.
Muuten emme olisi selvinneet.
En tiedä, miten me sen teimme. Mutta me teimme sen.
Enimmäkseen olimme eri puolilla valtamerta.
Hän työskenteli Kanadassa.
Matkustin hänen luokseen.
Hän matkusti vielä useammin.
KESÄKUU 12-15 M LONTOO, VARAAMATTA
30. KESÄKUUTA - 4. HEINÄKUUTA M LONTOO, VARAAMATTA
Lähdin suoraan kuvauksista lentokentälle.
Laskeuduin Lontooseen. Tulin ahdistelluksi.
Yritin liikkua huomaamatta. Piilottelin.
Sitten lensin takaisin kuvauksiin.
Uudestaan ja uudestaan. Jatkuvasti.
Seurustelusta tuli autojen ajojahtia.
Seuraajien harhauttamista -
ja naamioitumista.
Se ei ole kovinkaan terve tapa aloittaa suhdetta.
Yritimme suhtautua asiaa huumorilla.
Aina kun näimme toisemme,
halasimme toisiamme lujasti -
ja yritimme elää mahdollisimman tavallisesti.
Lähdimme viettämään viikonloppua hänen ja ystäväporukan kanssa.
Näin jälkeenpäin se naurattaa.
Tiedän nyt niin paljon, mitä en onneksi silloin tiennyt.
Pystyin olemaan aidosti oma itseni, koska en ollut valmistautunut mihinkään.
Ensitapaaminen Willin ja Katen kanssa.
He tulivat päivälliselle.
Olin revityissä farkuissa ja paljasjaloin.
Halasin, olen aina halaillut ihmisiä.
En tiennyt, että se on monista briteistä sopimatonta.
Aloin pian ymmärtää,
että on tietty muodollinen ulkokuori, jota ylläpidetään sisäisestikin.
Pitää käyttäytyä tietyllä tavalla.
Olin tottunut, että kotioven suljettuani voin huokaista ja ottaa rennosti.
Täällä muodollisuus ulottuikin oven kummallekin puolelle.
Se oli minulle yllätys.
Isoäitini oli ensimmäinen vanhempi perheenjäsen, joka tapasi Meghanin.
Hänellä ei ollut aavistustakaan siitä, mitä kaikkea siihen liittyi.
Se tuli yllätyksenä hänelle ja koko järjestelmälle.
Se oli epätodellista.
Hän ei sanonut hyvissä ajoin, että valmistaudu tapaamaan isoäitini.
Sain kuulla tapaavani hänet vasta hetki ennen tapaamista.
Olimme menossa autolla Royal Lodgeen lounaalle.
Harry sanoi, että hänen isoäitinsä tulee mukaan.
Harry kysyi autossa, että osaanhan minä niiata.
Luulin, että hän vitsaili.
Miten sen voi selittää jollekulle?
Miten sanoa, että minun isoäidilleni pitää niiata?
On outoa sanoa amerikkalaiselle, että sinun pitää niiata.
LONG WALK GATE YKSITYISALUE
Aloin ymmärtää, että se on iso juttu.
Amerikkalaiset ymmärtävät sen seuraavasti.
"Meillä on keskiaika, päivällinen ja turnajaiset."
Niiasin ikään kuin olisin keskiajalla.
Hauska tutustua, teidän majesteettinne.
Menikö se hyvin?
Se oli jännittävää.
Kun hän lähti, Eugenie, Jack ja Fergie sanoivat,
että pärjäsin upeasti.
Kiitos. En tiedä, mitä oikein tein.
Muistan, kuinka perheeni tapasi hänet ja oli todella vaikuttunut.
Jotkut eivät tienneet miten päin olisivat olleet.
Luulisin. He olivat yllättyneitä.
He yllättyivät, että punapää löysi niin kauniin naisen.
Niin älykkään naisen.
Eniten heidän arvioonsa kuitenkin vaikutti heti alusta alkaen se,
että seurustelukumppanini oli amerikkalainen näyttelijätär.
Se tarkoitti, ettei suhteemme kestäisi.
Hassua, mutta näyttelijän työ oli suurin ongelma.
Mielipide ammatistani oli vahva.
Miltä se ja Hollywood näyttivät brittien mielestä.
He laittoivat minut tiettyyn kategoriaan.
Hei. -Hei.
"A LOT LIKE LOVE", 2005 ROOLI: "KUUMA TYTTÖ"
Hei. -Hei.
Tapasin Meghanin ensi kertaa vuonna 2007.
Hän oli näytellyt jo jonkin verran.
Sain puhelun tv-yhtiöltä.
Foxilta. Mies sanoi, että tyttö tarvitsee roolin.
Hän on upea ja tarvitsee agentin.
Minun pitäisi tavata hänet. Totta kai.
Hän joutui aloittamaan alusta ja käymään koekuvauksissa.
Itseluottamus joutuu koville,
kun pitää käydä koekuvauksissa. Etenkin, jos ei sovi tiettyyn muottiin.
En tiennyt hänen taustastaan.
Luulin, että hän oli ruskettunut kalifornialainen.
En edes muista, milloin kuulin, että hänen äitinsä on musta.
Luulen, että kuultuani siitä, tarjosin häntä mustien rooleihin.
Joskus tarjotessani häntä niihin rooleihin, ja minulta kysyttiin miksi.
Vastasin, että hän on puoliksi musta.
Ja he sanoivat, ettei se näy.
Kun kuulee kieltävän vastauksen tarpeeksi monta kertaa,
sitä alkaa miettiä, miksi ei kelpaa. En kelpaa sinne enkä tänne.
Se herätti henkiin kokemukseni lapsuudesta.
Mietin, mihin minä oikein sovin.
Hän kävi koekuvauksissa,
mutta ei tullut valituksi rooleihin.
Olin hämmästynyt ja ylpeä hänestä.
Hän kaatui ja nousi aina ylös.
Hän vain jatkoi yrittämistä.
Halusin tv-sarjaan, joka toisi jatkuvuutta.
Hän oli periksiantamaton.
Ihailtavan sinnikäs.
Lopulta maailmankaikkeus sanoi kyllä.
Mike Ross?
Hei! Olen Rachel Zane. Annan sinulle perehdytyksen.
Sinä olet kaunis.
Yritit iskeä minut. Voin heti kertoa, että en ole kiinnostunut.
Rakastin aina tuota kuvaa.
Niin minäkin.
Rachel Zane on ehkä ensimmäinen kuvaus, jonka olen nähnyt -
identiteetiltään kahta rotua olevasta naisesta.
Sarja esittelee perheen, ja sen, miten he löytävät paikkansa.
Olin vasta lapsi.
Useimmat lapset antavat asioiden olla.
Kun rotuasia selvisi, käsikirjoituksessa otettiin se huomioon.
Hän loi tilanteeseen kepeyttä.
Ohjaajan näkökulmasta hän on helppo näyttelijä.
Hän on luonnollinen ja luottavainen.
Hän ei miettinyt liikaa vaan hoiti homman.
Uskon, että hänen esimerkkinsä sai monet rentoutumaan.
Pukumiesten parhaat mokat kaudelta viisi.
Kaikki koko työryhmässä välittivät toisistaan.
Se yhdisti työryhmän jäseniä myös vapaa-ajalla.
Mokavideo.
Hän halusi kuulua johonkin.
En oikeastaan usko, että näytteleminen oli hänen intohimonsa.
Hän oikein kupli ideoita.
Niin olisin kuvaillut häntä silloin.
Hän tähtäsi pidemmälle.
Nyt olemme Beverly Hillsissä ja ajamme ohi -
hotellin, jossa tapaan sunnuntaina muita Northwesternistä valmistuneita.
Suoritin tuplatutkinnon teatterityöstä ja kansainvälisestä politiikasta.
Rakastin kirjoittamista. Sivuaineeni oli englannin kieli.
Hänellä on älykköpuoli.
Hän on kiinnostunut siitä, miten maailma toimii.
Voi luoja.
Tämä on todella hauskaa.
En ole koskaan keskittynyt vain yhteen asiaan.
Ehkä siksi perustin oman sivustoni.
Hän kuvaili sitä aluksi sanoen,
että se on kuin paras ystäväsi, joka kertoo kaikesta kivasta.
Kaikki, mitä haluat tietää, yhdessä paikassa.
Sivustolla oli muotia, ruokia ja matkavinkkejä. Kaikkea, mitä rakastin.
TheTig ei ollut pelkkä harrastus.
Se oli todella menestynyt yritys.
Sanoin aina Meghanille, että hän on tuottaja.
Hän on aktivisti.
POLITIIKASTA NÄYTTELEMISEEN
Kirjoitin vieraskynäkirjoituksia itsensä arvostamisesta.
Siitä millaista on olla sekoitus kahta rotua. Vapaaehtoistyöstä.
Kun Pukumiehet oli lomalla, matkustin Intiaan.
Matkustin Ruandaan ja tein merkityksellistä työtä.
Kiinnostuin sellaisesta.
En etsinyt huikeaa indie-elokuvaa,
josta saisin Oscarin. En.
Halusin tehdä vapaaehtoistyötä.
YK NAISET
Arvoisat naiset ja herrat, minulle on valtava kunnia -
olla YK:n naisten poliittisen osallistumisen ja johtajuuden lähettiläs.
Olen ylpeä siitä, että olen nainen ja feministi.
Hän haluaa palvella yhteiskuntaa. Harry on samanlainen.
Se on harvinaista.
Tervetuloa ja kiitos, kun saavuitte paikalle.
Olemme erittäin kiitollisia.
Huomasimme tutustuessamme,
että meillä oli todella paljon yhteisiä kiinnostuksen kohteita,
vaikka elimme muuten hyvin erilaista elämää.
Meille hyvin tärkeä aihe on -
tasa-arvo. Liittyen rotuun,
sukupuoleen, tai nyt rokotuksiin liittyen.
Haluamme, että tarjolla on riittävästi tietoa,
joka tukee suurta tavoitetta.
Mielestäni rakastuin häneen korvia myöten,
koska sydämessäni tiesin,
että hänen kanssaan vietän loppuelämäni.
Kun tutustuin häneen paremmin,
tajusin, että hän on täydellinen myös vaimoni rooliin.
Meghanin tapaaminen oli -
kuin olisin löytänyt neulan heinäsuovasta.
Kertokaa kosinnasta.
Miksi katsot minua? Kerro sinä.
MARRASKUU 2017
Halusin kosia jo aiemmin, mutta minun piti pyytää lupa isoäidiltäni,
enkä voinut tehdä sitä Ison-Britannian ulkopuolella.
Kaadoin lasit samppanjaa, kun hän valmisti kanaa.
Hän arvasi, mitä aioin tehdä.
Hän kysyi, miksi samppanja.
Esitin viatonta, että sitä vain sattui olemaan.
Pullon koko oli puolitoista litraa.
En ollut varma, suostuisiko hän.
Mutta Guy oli jo muuttanut luokseni. Se oli panttivankinani.
Guy on minun koirani.
Sillä oli kipsit jaloissa, joten se ei pääsisi karkuun.
Pohjoispuutarhassa, jota reunustivat henkilökunnan asunnot,
paloi 15 sähkökynttilää.
PUHELU YSTÄVÄLLE NIMELTÄ JESS
Nyt se tapahtuu, Jess.
En saa kurkkia.
En kestä. -Missä asennossa olit?
Alaspäin katsovassa koirassa.
Nokkelaa. -Oliko se hyvä?
Hän on hauska.
Tietenkin polvistuin.
Ehdottomasti.
Hän polvistui. Olin niin iloinen ja innoissani.
Ajattelin, että me teemme sen.
KUVA KIHLAJAISILLASTA
He olivat niin onnellisia.
He aikoivat julkistaa kihlat vasta parin viikon päästä.
Vietimme pienet kihlajaisjuhlat,
jossa kaikki olivat pukeutuneet eläinhaalariin.
Meghanilla ja Harryllä oli samanlaiset pingviiniasut,
koska pingviinit sitoutuvat loppuelämäkseen. He olivat suloisia.
Meillä oli todella hauskaa.
Meghanista tuntui, että he voisivat valloittaa maailman.
Kuninkaallinen jymyuutinen.
Prinssi Harry on mennyt kihloihin näyttelijä Meghan Marklen kanssa.
Kihlajaisuutinen päättää viikkoja jatkuneen spekuloinnin.
Monet odottavat innolla, että hän tuo raikkaan tuulahduksen -
kuninkaalliseen perheeseen. Se on hyvä uutinen.
En pysty kuvailemaan, miten innoissaan koko maailma on.
Uutinen kertoo siitä, että kuninkaalliset ovat nykyään -
lähempänä kansalaisia.
Tietävätkö kaikki,
kuka Meghan Markle on.
Luulen, että asiat voivat vähän muuttua.
Jotkut ihmiset suhtautuvat toisiin rasistisesti ihonvärin takia.
Koska Meghan Marklesta tulee osa kuninkaallista perhettä,
hekin saattavat muuttaa mielipiteitään.
Harryn ja Meghanin liiton myötä -
monet värilliset ja brittien musta yhteisö -
kenties ensimmäistä kertaa kokivat tulleensa nähdyiksi.
MEGHAN MARKLE TEKEE HISTORIAA
VÄRILLINEN NAINEN TÄHDITTÄÄ TOSIELÄMÄN SATUA
Kuten kaikki muutkin, monet mustaihoiset olivat liikuttuneita -
romanssista ja hekin halusivat osallistua siihen.
Halusin, että se toimii, aivan kuten muutkin ihmiset.
MIKSI NIUHOTAN HEIDÄN ONNESTAAN
Tämä satu kerrottiin aikana,
jolloin kansakunta kävi myrkyllistä keskustelua Euroopan unionista.
BREXIT NYT
Tämä tilaisuus ei tule toistumaan.
Meidän on otettava maamme takaisin omaan hallintaamme.
Kuuleeko takarivi minua? -Joo.
Maahanmuutto on tärkein aihe.
Ihmiset ovat poissa tolaltaan ja tyytymättömiä.
HALUAMME MAAMME TAKAISIN
Jos tutkitaan silloista sosiaalista mediaa,
maahanmuutto oli keskeinen aihe kaikissa keskusteluissa.
Britanniassa maahanmuutto-sanan piilomerkitys on rasismi.
Kaikkien pitäisi olla huolissaan laittomasta maahanmuutosta.
Emme tiedä, keitä he ovat.
Mene takaisin Afrikkaan.
Lähettäkää heidät takaisin.
KIIHKEÄ VIHA: MITEN YMMÄRTÄÄ BREXIT-RASISMIA
Euroopan komission raportissa vuonna 2016, samana vuonna,
kun suhteemme tuli julkisuuteen,
varoitettiin, että ellei hallitus toimi,
tai media ei itse puutu asiaan,
kulttuurien välisestä sodasta -
tulee vielä suurempi ja todellinen ongelma.
LUO ENNAKKOLUULOJA
RASISTISET HYÖKKÄYKSET LISÄÄNTYIVÄT EU-KANSANÄÄNESTYKSEN JÄLKEEN
Se oli täydellinen myrsky,
joka teki nationalismista hyväksyttyä.
Maailmankuvasta muodostui hirveä.
Ihmiset saivat voimaa ja itseluottamusta -
sanoa, mitä sattuu, ja tehdä sitä, mitä tahtovat.
MAAHANMUUTTAJAT RAISKAAVAT
Silloin oli huono hetki -
tuoda satua ja satujen prinsessaa Britanniaan -
ja esitellä monivivahteista maailmaa.
KUNINKAALLISTEN KIHLAJAISUUTINEN 27. MARRASKUUTA 2017
Katsoin sitä ihmetellen.
Pystyisivätkö iltapäivälehdet hillitsemään itsensä?
Voisiko palatsi vaatia iltapäivälehtiä tottelemaan?
Pystyisimmekö kansakuntana vieroittamaan itsemme tarpeesta -
tietää kuninkaallisten elämästä enemmän kuin oli sopivaa?
Onnittelut meiltä kaikilta. Miltä teistä tuntuu?
Olen innoissani.
Äärettömän onnellinen. Sadekin tuo onnea.
Meghan, miltä sinusta tuntuu?
Olen hyvin onnellinen.
Silloin vielä uskoin kaiken, mitä minulle sanottiin.
Minulle luvattiin, että tilanne rauhoittuisi.
Sellaista se alkuun on.
Minulle luvattiin, että naimisiinmenon jälkeen helpottaa.
Kunhan sinuun totutaan, se helpottaa.
Tietenkin helpottaa.
Totuus kuitenkin oli, että riippumatta siitä, miten kovasti yritin,
mitä tahansa hyvää tein,
he keksisivät aina jonkin tavan -
tuhota minut.
Tekstitys: Jaana Puhakainen